Et billede, der indeholder tekst, plakat, fugl

Automatisk genereret beskrivelseEt billede, der indeholder tekst, plakat, Font/skrifttype, grafisk design

Automatisk genereret beskrivelse**Hej alle mikro- og minispejdere!**

Så er det blevet tid til årets divisionsturnering for alle mikro- og minispejdere i Øresund Division. Årets tema er **”Gaming IRL”**, hvor vi i år skal udforske spillets verden – udenfor skærmen og tæt på naturen. Vi skal som altid dyste i forskellige spejderdiscipliner og blive udfordret på vores mod og evne til at samarbejde. Det foregår **lørdag d. 15. juni 2024 kl. 9-16 på Gurredam Spejdercenter**.

Vi håber, at I har lyst til at være med, og glæder os rigtig meget til at se jer!

**Information til forældre**

For at kunne give spejderne den allerbedste oplevelse har vi **behov for lidt hjælp fra jer, forældre**. Det kan fx være til at koordinere parkeringen omkring Gurredam, eller et par ekstra hænder i køkkenet. Så meld gerne til jeres spejderledere, hvis I har mulighed for at give en hånd – vi bliver altid så glade bare for en smule hjælp i løbet af dagen!

**Parkering:** Af hensyn til spejdernes sikkerhed og effektiv afvikling af trafikken er **parkeringspladsen foran Gurredam kun til ”Kys og kør”** (hurtig afsætning). Der er absolut **parkering forbudt**. Ønsker du at følge dit barn ind på Gurredam, skal du benytte engen med parkeringspladser ca. 200m længere nede ad Gurrevej i retning af Helsingør. **Følg venligst parkeringsvagternes anvisninger.**

I Bent Byg bliver vi og overnatter til søndag og holder forsommerlejr, vi skal prøve og sove i telt og lave mad over bål inden vi skal på den rigtige sommerlejr. Vi er færdige søndag kl. 10 på Gurredam, hvor vi gerne vil have lidt hjælp til pakke teltene sammen og få transporteret grej til hytten. Måske der er nogen der vil bage en kage vi kan spise om aften, eller nogle boller vi kan spise næste morgen?

**Tilmelding:** <https://www.bentbyg.dk/begivenhed/mikro-divisionsturnering-2> Husk at oplyse om eventuelle madallergier, eller hvis der er andet, vi ledere skal være særligt opmærksomme på.

**Tilmeldingsfrist:** 8. maj 2024

**Mødested og - tid:** 8:30 ved indgangen til Gurredam

**Afhentning:** Kl. 10 på Gurredam på lejrplads til venstre for hytten bag de store gynger.

**Medbring:** Se tilmeldingssiden. Husk navn på ALT.

**Påklædning:** Uniform og spejdertørklæde samt praktisk tøj og sko efter vejret

**Adresse:** Gurredam Spejdercenter, Gurrevej 322, 3000 Helsingør.

Mange spejderhilsener

Lederne i Bent Byg